
Ministru kabineta rīkojums Nr. 682
Rīgā 2025. gada 21. oktobrī (prot. Nr. 44 18. §)
Par nekustamā īpašuma "Pelnīši" Taurupes pagastā, Ogres novadā, atsavināšanu
· 1. Saskaņā ar Zemes pārvaldības likuma 8. panta septīto daļu un Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai atsavināt nekustamo īpašumu "Pelnīši" (nekustamā īpašuma kadastra Nr. 7492 004 0006) – zemes vienību (zemes vienības kadastra apzīmējums 7492 004 0095) 0,48 ha platībā – Taurupes pagastā, Ogres novadā.
· 2. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu un 26. panta pirmās daļas 2. punktu atļaut Satiksmes ministrijai atsavināt valsts nekustamo īpašumu "V976" (nekustamā īpašuma kadastra Nr. 7492 004 0004) – zemes vienību (zemes vienības kadastra apzīmējums 7492 004 0094) 0,54 ha platībā – Taurupes pagastā, Ogres novadā, izmantojot to kā daļēju kompensāciju par šā rīkojuma 1. punktā minētā nekustamā īpašuma atsavināšanu.
· 3. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 26. panta pirmās daļas 2. punktu  atlīdzības daļu par šā rīkojuma 1. punktā minētā nekustamā īpašuma atsavināšanu izmaksāt naudā un daļu kompensēt ar šā rīkojuma 2. punktā minēto valsts nekustamo īpašumu.
· 4. Satiksmes ministrijai:
· 4.1. izdevumus, kas saistīti ar šā rīkojuma 1. punktā minētā nekustamā īpašuma atsavināšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2025. gadam paredzētajiem līdzekļiem;
· 4.2. normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamo īpašumu nostiprināt zemesgrāmatā uz valsts vārda Satiksmes ministrijas personā;
· 4.3. izdevumus, kas saistīti ar īpašuma tiesību nostiprināšanu zemesgrāmatā, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2025. gadam paredzētajiem līdzekļiem.

